Nacionalna akademija dramskih i filmskih umetnosti u Sofiji i FIST19

**JUST SAY IT**

**Režija:** Elena Zamfirescu

**Asistent režije:** Alexander Kalinov

**Tehnička podrška:** Alexander Topencharov

**Izvođači/ plesači:** Pavel Stefanov, Marina Atanasova, Ralitsa Nikolova, Iliana Gamincheva, Diana Petrova, Delyana Ivelinova, Daniela Zamfirova, Greta Georgieva, Desislava Ivanova

**Trajanje:** 45’

Impresivna plesna alegorija života - put u kome se početak i kraj preklapaju.

**Reč selektora**

Predstava „Just Say It” se kroz pokret bavi snažnim emocijama, strahovima i svime što život sa sobom nosi. Ona odiše visokim stepenom usklađenosti plesnog izraza sa muzikom i scenografijom, te u kompoziciji ovi elementi dovode do buđenja emocija i strahova koje su u srži ljudski i od kojih (ne)svesno bežimo - strah od povezanosti, od smrti, beg od sebe i sudbine. Snaga ove predstave ogleda se u njenoj moći da kod gledalaca pokrene lavinu misli i osećanja koja mogu biti deo kako kolektivnog, tako i individualnog doživljaja sveta i života.

**Reč reditelja**

„Just Say it” je impresivna plesna alegorija života, putovanje kroz koje se početak i kraj preklapaju i međusobno prožimaju. Putovanje je prikazano kroz lepotu pokreta, plesni jezik koji odlikuju usklađenost, poetičnost i ritmičnost. Magija predstave „Just Say It” leži u njenoj otvorenosti za interpretaciju i učitavanje emocija kao osnove ljudskosti kroz pokret.